**Дидед ч1алай 11 лагьай класс патал к1валахунин программадин гьакъиндай**

**гъавурда твадай чар (пояснительная записка).**

Илимдин техника йигиндаказ вилик физвай ХХ1 девирди аялриз мектебда гзаф ва дерин чирвилер, классдилай классдалди хкаж жезвай, тайин тир образование, инсанпересвилин ва ватанпересвилин тербия гун ишлемишзава. Дагъустан Республикадин умуми образованидин мектебра алай вахтунда жуьреба – жуьре программаяр ишлемишзава: чирвилер гудай программа, яратмишунрин жигьетдай алакьунар хкаждай программа. 11 лагьай класс патал к1валахунин программа 2009 лагьай йисуз акъатнавай лезги ч1алан А.А. Тохо – Годидин т1варунихъ галай педагогикадин илимдинни ахтармишунин институтдин дидедин ч1аларин секторди туьк1уьрай (З.Г.Бирембеков, Р.И.Гайдаров ва Г.И.Мегьамедов) программайрал бинеламиш хьанва. 11 лагьай класс патал лезги ч1алай программада 35 сят тайинарнава (гьафтеда 1 сят). Лезги ч1ал чирунин вилик акъвазнавай месэлайрикай са шумуд фикирдиз гъизва:

1. ученикриз лезги литературный ч1алал савадлувилелди кхьиз ва эсерлувилелди к1елиз чирун, аялар ам к1ан хьунал гьевесламишун, тербияламишун, абурун бажарагълувилер артухарун;
2. ч1алан илимдин жуьреба – жуьре хилерай: фонетикадай, лексикологиядай, лексикографиядай, фразеологиядай, морфологиядай, синтаксисдай, стилистикадин ва рахунин культурадай тайин тир, мягькем чирвилер гун.

11 лагьай классдин к1валахунин программада лезги ч1алан илимдин материалрилай гуьгъуьнай гьар са темадин кьвед лагьай пай ганва. Ина къалурнавай алакьунарни вердишвилер дуьз рахунин нормайрихъ, гафарин формаяр, ибараяр, предложенияр туьк1уьрунихъ галаз алакъалу я, яни и паюна ученикриз практикадин рекьяй хьана к1анзавай алакьунар ва вердишвилер къалурнава. 11 лагьай класс патал к1валахунин программада Гьукуматдин Федеральный стандартрив кьазвай кьвед лагьай несилдин истемишунар гьатнава. Гьукуматдин программа муаллимдин к1валахдин программадиз дуьз тереф къалурзавай лишан – ярж я: ада учебный курсунин чарасуз (инвариантный) пай тайинарзава ва гьа са ч1авуз образованидиз вариативнивилин метлеб гун автордин ихтиярда твазва. И дуьшуьшда муаллим учебникар чирунив, адан мана – метлеб гегьеншарунив вичин жуьреда эгеч1да. К1валахунин программади, чирвилерин жигьетдай, школада к1елзавай аялдин кьатунар гегьеншарзава, вилик эцигнавай месэладай аялриз чпин кьил акъуддай мумкинвал гузва. 11 лагьай классда диктантра гафарин кьадар 160-170 гаф хьун лазим я. Ч1алан туьк1уьр хьунин къайдаярни законар ва адан везифаяр, стилистика ресурсрин (шейэрин) ва литературный ч1алан кьилин нормаяр дериндай чир хьун; ч1алан делилар кьат1уз, аннамишиз, гекъигиз ва къайдада тваз алакьун; мецин ва кхьинрин ч1алан культурадикай хабар хьун, вири дуьшуьшра рахунин гуьрчегвилел, нормайрал ва къайдайрал амал авун. Ч1ал инсанрин обществода туьрекмиш жезва, вилик физва, ч1ал хуьн девлетлу авун патал ам акьалтзавай несилриз чирун чарасуз я.

**Темайрин планар**

**11 – класс**

**(Вири - 34 сят, гьафтеда 1 сят**)

|  |  |  |  |  |  |  |
| --- | --- | --- | --- | --- | --- | --- |
| **№****п/п** | **Раздел**  | **Тарсунин кьил** |  **Сят** **Сят**  | **Классдин** **тапшуругъар** | **КIвалин кIвалах** |  **Аялрилай алакьна к1анда** |
| 1 | Синтаксис ва пунктуация1сят | Синтаксисдикай малуматар рик1ел хкун.Алакъалу ибара ва адан къурулуш. |  1 | Тапшуругъар 1-2 (102-чин) | 10 ибара туькIуьрун. Абурун кьилин ва табий гафар тайинарун. | Ибарадин къурулуш ачухариз. Ганвай гафарикай жуьреба – жуьре ибараяр туьк1уьриз. |
| 2 | Ибара2сят | Ибарайрин жуьреяр | 1 | Тапшуругъ 1-2(105-чин) | Тапшуругъ 3(105-чин) | Ибарайрикай, адетдин къайда хвена, предложенияр туьк1уьриз. |
| 3 |  | Гафарин арада алакъадин жуьреяр | 1 | Тапшуругъар 1-3(114-чин) | Ибараяр кваз зулукай са куьруь суьгьбет туькIуьрун.  | Гафарин арада авай алакъайрин жуьреяр чара ийиз алакьун. |
| 4 |  | Ч1/г. Сочинение«Гатун югъ» | 1 |  | Тикрарун  | Т1ебиатдал рик1 хьун ва ам хуьнин къайгъударвал авун. |
| 5 |  | Азад ва азад тушир ибараяр | 1 | Тапшуругъ 1 (107-чин) | Художественный эсердай мягькем ибараяр квай са 10 предложение кхьин | Азад ва мягькем ибараяр чара ийиз алакьун.  |
| 6 | Предложениева адан къурулуш3сят | Грамматикадин, манадин ва къурулушдин жигьетдай предложенидин лишанар. | 1 |  |  | Предложенидин диб тайинариз. |
| 7 |  |  Рахунра  предложенидин  везифа | 1 |  |  | Рахунра ва текстера интонациядинкуьмекдалди лагьанвай предложенийрин жуьреяр чара ийиз. |
| 8 |  | Предложенида грамматикадин диб (предикативность)Кьве кьилин член авай предложенидин диб; са кьилин член авай предложенияр | 1 |  |  | Предложенидапредикативныйдибар жагъуриз алакьун |
| 9 | Кьилин ва кьвед лагьай дережадин членар 2сят | Сказуемое ва адан жуьреяр: простой ва составной сказуемияр. Подлежащее ва чпикай подлежащее жедай гафар ва падежар | 1 |  |  | Простой ва составной сказуемияр чеб – чпивай чара ийиз хьун.Подлежащини дополнение чеб – чпивай чара ийиз алакьун |
| 10 |  | Кьвед лагьай дережадин членар: дополнение, определение, обстоятельство | 1 |  |  | Кьвед лагьай дережадин членар манадиз килигна чеб – чпивай чара ийиз. Манадинни интонациядин жигьетдай предложенидин паяр дуьз къалуриз. |
| 11 |  | Кхьинрин к1валах | 1 |  |  | Предложенидин членрикай къачур чирвилер къалуриз |
| 12 |  Кьилин са члендикай ибарат тир предложенияр2сят | Кьилин са члендикай ибарат предложенийрин жуьреяр. Кьилин са член квай предложенияр сложный предложенидин са пай хьунухь. | 1 |  |  | Са составдин предложенияр чеб- чпивай ва кьве составдин предложенийрикай чара ийиз. |
| 13 |  | Са составдин ва кьве составдин предложенийрин арада авай алакъа. | 1 |  |  | Са составдин предложенийрин куьмекдалди инсандин гьал, адан фикирар, т1ебиатдин гьал ва я са вакъиа къалуриз. |
| 14 |  Тамамсуз предложенияр1сят | Тамамсуз предложенийрин жуьреяр. Абур рахунра ва жуьреба – жуьре текстера ишлемишун | 1 |  |  | Тамам ва тамамсуз предложенияр чеб – чпивай чара ийиз, рахунра тамамсуз предложенияр ишлемишиз.Тамамсуз предложенида тире эцигиз. |
| 15 | Са жинсинин членар квай предложенияр 2сят | Предложенида са жинсинин членрин везифа.Са жинсинин членрин арада союзрин ва интонациядин везифаяр. | 1 |  |  | Са жинсинин членар квай предложенияр текстерай жагъуриз ва я туьк1уьриз. |
| 16 |  | Са жинсинин членар квай предложенида союзар ишлемишун. | 1 |  |  | Жуьреба –жуьре са жинсинин членар квай предложенийрапунктуациядин лазим лишанар эцигиз. |
| 17 | Оборотар квай предложенияр 3сят | Масдардин, причастидин, деепричастидин ва гекъигунин оборотар квай предложенияр. | 1 |  |  | Жуьреба – жуьре оборотар квай предложенияр чеб – чпивай манадин жигьетдай чара ийиз. |
| 18 |  | Предложенидин оборотрин арада авай мукьвавал ва тафаватвилер | 1 |  |  | Оборотар квай предложенияр жуьреба – жуьре стилра, рахунра ва текстера ишлемишиз.  |
| 19 |  | Оборотар квай предложенийра интонация ва пунктуациядин членар. | 1 |  |  | Жуьреба – жуьре оборотар квай предложенияр туьк1уьриз ва абура пунктуациядин членар дуьз эцигиз |
| 20 | Обращенияр, аралух гафар квай предложенияр 1сят | Обращенияр квай предложенийрин везифа, обращенийрин жуьреяр. Аралух гафар квай предложенийрин везифа. Аралух гафариз талукь интонация ва пунктуациядин лишанар. | 1 |  |  | Обращенияр квай предложенияр дуьз интонациядалди к1елиз. Аралух гафар пунктуациядин лишанралди чара ийиз. |
| 21 | Сложный предложение.Сложносочиненный предложение 1сят | ССП- дин паярин арада авай алакъаяр ва абур къалурзавай такьатар. | 1 |  |  | ССП паярин манадиз килигна, ам дуьз интонациядалди к1елиз. ССП – ра лазим тир пунктуациядин лишанар эцигиз. |
| 22 | Сложноподчиненный предложение 3сят | СПП – дин паярин арада авай манадин алакъаяр. | 1 |  |  | Табий паюнин манадиз килигна СППверевирд ийиз. |
| 23 |  | СПП –дин къурулуш: кьилин ва табий паяр, абурун къайда.Кьилин ва табий паяр чеб – чпихъ галаз алакъаламишдай такьатар (интонация, союзар,союзвилин гафар ва мсб.) | 1 |  |  | Жуьреба – жуьре СПП интонациядалди к1елиз. |
| 24 |  | Манадиз килигна табий предложенийрин жуьреяр. Жуьреба – жуьре стилра СПП ишлемишунин кьет1енвилер. | 1 |  |  | Сложный предложенийра союзар дуьз ишлемишиз ва пунктуациядин лишанар дуьз эцигиз. |
| 25 | Кхьинрин к1валах1сят | Диктант (грамматикадин тапшуругъ кваз) | 1 |  |  | СП – дай къачур чирвилер къалуриз. |
| 26 | Союзар квачир сложный предложение1сят | Манадин жигьетдай ССП –дин паярин арада авай алакъаяр: вири паяра жезвай крар са вахтунда хьун,са паюна жезвай кар муькуь паюна жезвай кардилай гуьгъуьниз хьун, са паюна лагьанвай кардин метлеб муькуь паюни ачухарун, мана,вахт, аксивал, шарт1, ва мсб. къалурун. | 1 |  |  | СкСП –ра пунктуациядин лишанар дуьз эцигиз. |
| 27 |  Какахьай жуьредин СП. 1сят | Какахьай жуьредин СП художественный литературада ишлемишун. | 1 |  |  | Какахьай жуьредин СП-рин къурулуш чир хьун, абурун паярин арада авай алакъайрин жуьреяр къалуриз.  |
| 28 | Дуьз ва кирс речар 2сят. | Дуьз речь. Кирс речь.Дуьз речь квай предложенидин интонация.  | 1 |  |  | Дуьз ва кирс речар квай СП –ра пунктуациядин лишанар дуьз эцигиз. |
| 29 |  | Жуьреба – жуьре стилра дуьз речь ишлемишун. Цитата ва адан жуьреяр.Текст. Абзац. | 1 |  |  | Цитатаяр рахунрин ва кхьинрин ч1ала дуьз ишлемишиз. Цитатадиз талукь пунктуациядин лишанар дуьз эцигиз.Текстинай абзацар чара ийиз, мана- метлебдиз килигна абзацрин сергьятар тайинариз. |
| 30 |  Пунктуация. 2сят | Простой ва СП –ра пунктуациядин лишанар. | 1 |  |  | Предложение, лазим интонация хвена, к1елиз. |
| 31 |  |  Пунктуация ва  интонация. | 1 |  |  | Алакъалу текстинин предложенийра интонация ва гафарин къайда хуьз. Предложенида пунктуациядин лишанар дуьз ишлемишиз. |
| 32 |  Кхьинрин  к1валах. |  Сочинение | 1 |  |  | Простой ва СП –ра пунктуациядин лишанар эцигунай къачур чирвилер къалурун |
| 33 |   Тикрарун 2сят |   Ибара ва адан  къурулуш | 1 |  |  | Ибарадай къачур чирвилер тестерин к1валахда къалурун |
| 34 |  |  Простой ва СП | 1 |  |  | Простой ва СП –рай къачур чирвилер тестерин к1валахда къалурун |
|  |  |  |  |  |  |  |